jkorsvik/nowiki_second_scrape_merged huggingface dataset:
Tiny Core Linux

Tiny Core Linux er en Linux-distribusjon kjent for minimalismen og den lave størrelsen sin (16 MB). Tilleggsfunksjonalitet er tilgjengelig som utvidelser. Prosjektet ble grunnlagt av Robert Shingledecker, som også hadde hovedansvar for utviklingsarbeidet de første åra, men utvikles i dag av et lag med flere bidragsytere.
Distribusjonen finnes i versjoner for x86-32, x86-64, ARM7 og Raspberry Pi. Den benytter BusyBox og FLTK og bruker vindusbehandleren FLWM som grafisk brukergrensesnitt.
Første versjon ble lansert 5. januar 2009. Siste versjon per september 2021 er 12.0.


== Varianter ==
Distribusjonen finnes som ulike kjerner med ulik størrelse. I tillegg til hovedutgaven, er to andre varianter tilgjengelige:

Core, som mangler grafisk brukergrensesnitt og er noe mindre (11 MB)
CorePlus, som inkluderer noe ekstra funksjonalitet, eksempelvis støtte for trådløse nettverk og ikke-amerikanske tastatur (106 MB)I tillegg eksisterer variantene dCore (12 MB), som er en avledning av Debian, og piCore, som er spesielt laget for Raspberry Pi.


== Systemkrav ==
Det absolutte minstekravet til minne er 48 MB, men utviklerne anbefaler 128 MB og en Pentium-II-prosessor eller bedre.


== Referanser ==
Liste over ordførere i Gravvik

Liste over ordførere i Gravvik kommune omfatter perioden fra 1909–1963. Gravvik kommune i Namdalen, Nord-Trøndelag ble opprettet i 1909 ved utskilling fra Leka, som sognet hadde tilhørt siden formannskapslovene av 1837. I 1964 ble Gravvik slått sammen med Foldereid, Kolvereid og Nærøy til nåværende Nærøy kommune.


== Fotnoter ==


== Referanser ==
Gravity Rush

Gravity Rush er et videospill for PlayStation Vita fra februar 2012.Spilleren får rollen som Kat, en ung kvinne som kan manipulere hvordan tyngdekraften påvirker henne, slik at hun kan gå på vegger og fly gjennom luften. Kat kan plukke opp blå krystaller som gjenoppretter hennes energi, og tillater langvarig bruk av tyngdekraften. Grønne krystaller som gjenoppretter helsen, og rosa krystaller som er spillets valuta.
Spillet åpner med Kat som våkner opp med hukommelsestap i Hekseville, en flytende by rundt en struktur som kalles World Pillar. Kat blir også ledsaget av en mystisk katt som heter Dusty. Etter å ha reddet Syd, en politibetjent som blir hennes venn, får hun vite at de med hennes krefter blir kalt Shifters av Heksevilles innbyggere.
Kat forsøker å hjelpe byens innbyggere, men hun blir snart konfrontert av Shifter Raven - som ser Kat som hennes fiende. Kat blir blant annet involvert i å fange Alias, en kriminell. Hennes bedrifter gir henne etter hvert kallenavnet «Gravity Queen». Kat blir etter hvert tilbudt en plass i byens militære, hvor hun skal følge ordrer fra kommandanten Yuri Gerneaux - men Kat nekter.


== Referanser ==


== Eksterne lenker ==
(en) Gravity Rush hos MobyGames 
(en) Gravity Rush hos MobyGames 
(en) Gravity Rush på Metacritic 
(en) Gravity Rush på Internet Movie Database 
(en) Gravity Rush på Behind The Voice Actors 
(en) Gravity Rush hos Giant Bomb 
(en) Gravity Rush hos Internet Game Database 
(en) Gravity Rush hos GameFAQs
Sessumsbreen

Sessumsbreen er en isbre som flyter ut i bunnen av Henryfjorden på nordsiden av Thurston Island. Den ble navngitt av Advisory Committee on Antarctic Names (US-ACAN) etter kapteinløytnant Walter Sessums, en helikopterpilot i den østlige gruppen under U.S. Navy Operasjon Highjump, som tok flyfoto av Thurston Island og nærliggende kyststrøk, 1946-47.


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Sessums Glacier» (innhold fra Geographic Names Information System).
Nils A. Liaaen

Nils A. Liaaen var en norsk skipsbygger og industrieier. Han etablerte et skipsverft i Ålesund i 1861, et verft som eldstesøøen hans, Anders M. Liaaen, overtok og som ble til virksomheten A. M. Liaaen.
Liaaen ble født på Ljøfoss i Sunnylven, en bygslet plass under matrikkelgården Ner-Ljøen - navnet Liaaen er en forvansking av Ljøen. Plassen lå ved Sunnylvsfjorden, en fem-seks km nord for Hellesylt.
Liaaen var yngste barnet til Anders Knutsson, født Syltevik, og Marie Jakobsdotter, født Stokke. Han var gift med Johanne Knutdatter Humblen fra Borgund, de var bosatt i Buholmstranda.
Ifølge bygdeboka for Norddal fikk Nils A. Liaaen 10 daler i betaling for «Tegning til Sylte Kirke», og kan dermed være hovedarkitekt for den store trekirken på Sylte i Valldal (arkivene er ufullstendige så det er usikkert hvem som stod for originaltegningen).


== Referanser ==
Executive Committee Range

Executive Committee Range er en fjellkjede som består av fem store vulkaner. Vulkane strekker seg 80 KM fra nord til sør langs 126. vestlige lengdegrad i Marie Byrd Land i Antarktis.
De ble oppdagete av U.S. Antarctic Service expedition på en flytur, 15. desember 1940 og kallene opp etter Antarctic Service Executive Committee. Individuelle fjell, som Hampton og Waesche er kalt opp etter til ære for medlemmer i komiteen, utenom Mount Sidley, det høyeste fjellet i fjellkjeda, som ble oppdaget og navngitt av kontreadmiral Byrd i 1934. Hele fjellkjeda ble kartlagt i detalj av USGS fra landmålinger og U.S. Navy sine bilder i 1958-60.
Fjell i denne fjellkjeda er mellom andre Mount Sidley, Mount Waesche, Mount Hampton, Mount Cumming, Mount Hartigan og Le Vaux Peak.
Qolasta

Qolasta (קולסתא, moderne mandeisk: Qōlutā) er mandeismens kanoniske bønnebok. Den inneholder musikk og bønner med instruksjoner for religiøse seremonier, fremfor alt dåp og liturgier for avdøde.
Den er blitt oversatt til engelsk av E. S. Drower.


== Referanser ==


== Eksterne lenker ==
Kanonisk bønnebok
A slightly more complete version at the Internet Archive (the first few sections have not been archived)
Ginza Rabba

Ginza Rabba («Den store skatt») eller Sidra Rabba (mandeisk: «Den store bok») er mandeismens hellige skrift. Den kalles også Mandeernes Adamsbok.
Sidra Rabba ble likesom Johannesboken (mandeisk Sidra d-Jahja, også kalt Kongenes bok) og bønneboken Qolasta kompilert på 600-tallet eller 700-tallet, muligens for å forsøke å kvalifisere i muslimenes øyne som et bokens folk. Dette ville i så fall gi dem en noe mer tolerert status i de områder som var behersket av islam, slik som de kristne og jødene hadde.
Skriftene hviler for det aller meste på eldre kilder. Men om det også eksisterte eldre kompilasjoner, er imidlertid ikke påvist. Men noen delskrifter burde ha eksistert siden før den islamske ekspansjonsperiode. 
Ginza består av to deler. 
Den høyre Ginza (ginza jamina) er på 18 deler og inneholder mytologiske, kosmologiske og  moraliske traktater, deriblant to versjoner av «Herren i det høyes bok», og «Den første levende læres bok», «Den store Anoš' mysterium og bok», to samlinger av hymner og bønner, og en mandeisk verdenshistorie. 
Den venstre Ginza (ginza smala), på tre deler, inneholder i to bøker hymner og sanger og den avdøde sjelens skjebne og reise til det hinsidige, innledet av prosastykker som befatter seg med hvordan Adam, Eva og Set døde. Denne resiteres ved dødemessen.  


== Litteratur ==
Mark Lidzbarski: Ginzā. Der Schatz oder das grosse Buch der Mandäer. Vandenhoeck & Ruprecht u. a., Göttingen 1925 (Quellen der Religionsgeschichte. 13, (Neudruck: ebenda 1978, ISBN 3-525-54123-6).
Île du Retour

Île du Retour er en klipperik øy 1,3 km lang, og den største øya i Curzon Islands, som ligger 0,2 km nord for Cape Decouverte. Den ble kartlagt i 1951 av Den franske antarktisekspedisjonen og fikk dette navnet til minne om at et fransk utforskerlag hadde kommet tilbake.


== Se også ==
Liste over øyer i Antarktis
Aphroditebreen

Aphroditebreen er en isbre, om lag 30 kilometer lang, som flyter nordover mot østkysten av Antarktishalvøya seks kilometer vest for Victory Nunatak. Den nedre delen av breen ble først kartlagt av W.L.G. Joerg etter flyfoto tatt av Hubert Wilkins i desember 1928 og av Lincoln Ellsworth i november 1935. Isbreen ble så fotografert av Ronne Antarctic Research Expedition i desember 1947 og kartlagt av Falkland Islands Dependencies Survey i desember 1958 og november 1960. Den ble navngitt av UK Antarctic Place-Names Committee etter Afrodite, kjærlighetsgudinnen i gresk mytologi.


== Referanser ==
Joshamin

Joshamin (også Jōshamin eller Yushamin) er en persisk, hybrid skaper- og lysskikkelse innen mandeismen. Han er det annet liv og er sønn av det første liv, Mana rubre og far til det tredje liv, Abathur.
Med ham formørket verden (Tibil) seg gradvis til en mørkets verden. Ved tidens ende skal han forløses av Hibil.


== Litteratur ==
Gerhard J. Bellinger: Knaurs Lexikon der Mythologie. 3100 Stichwörter zu den Mythen aller Völker von den Anfängen bis zur Gegenwart. Droemer Knaur Verlag, München 1989, ISBN 3-426-26376-9.
Richard Reitzenstein: Das Iranische Erlösungsmysterium. Religionsgeschichtliche Untersuchungen. Marcus & Weber, Bonn 1921 (Nachdruck: BiblioLife, Charleston SC 2009, ISBN 978-1-103-02689-0).
Ruha

Ruha (også Rūhā, persisk: ånd) er en mytologisk kvinnelig demon i mandeismen.
Hun er den demon som hersker over Tibil (Mørkets verden), som kun skapte sammen med sin sønn, bror og mann Ur. Med Ur avlet hun også de syv planeter og de tolv dyrekretser.
Hun prøvde å føre Adam pagria inn i villfarelse. Ved verdens ende blir hun og Tibil tilintetgjort.


== Litteratur ==
Gerhard J. Bellinger: Knaurs Lexikon der Mythologie. 3100 Stichwörter zu den Mythen aller Völker von den Anfängen bis zur Gegenwart. Droemer Knaur Verlag, München 1989, ISBN 3-426-26376-9.
Rainer Flasche, Fritz Heinrich: Religionswissenschaft in Konsequenz. LIT Verlag, Münster u. a. 2000, ISBN 3-8258-4505-2.
Freden i Haag i 1720

Freden i Haag eller Haag-traktaten ble signert den 17. februar 1720. Avtalen endte kvadrupelalliansekrigen, en konflikt som oppstod mellom kong Filip V av Spania og en allianse av Storbritannia, Frankrike, Østerrike og De forente Nederlandene
Filip ble bekreftet som konge av Spania med freden i Utrecht i 1713, som gjorde slutt på den spanske arvefølgekrigen. Men i avtalen mistet Spania områdene sine i Italia og Nederlandene. Filip, som ønsket å vinne tilbake de tidligere områdene i Italia, invaderte Sicilia i 1718, som hadde blitt avstått til hertughuset Savoie. Som svar ble kvadrupelalliansen dannet og Spania ble slått.
I freden i Haag gikk Filip med på å avstå de italienske kravene sine, men fikk forsikring fra Østerrike om at sønnen hans Karl skulle ta over hertugeksempelet Parma om Farnese-linjen døde ut. Dette skjedde i 1731, men Filip brøt avtalen under den polske arvefølgekrigen, da spanske styrker invaderte Sicilia.
I en annen del av freden i Haag gikk hertug Victor Amadeus II av Savoie med på å bytte Sicilia med øya Sardinia med Østerrike. Etter dette ble han kjent som konge av Sardinia.


== Eksterne lenker ==
Spania under Bourbon-dynastiet: 1714-1759
Den 4. østlige meridianen

Den 4. østlige meridianen er en lengdegradslinje eller meridian som strekker seg fra Nordpolen over Nordishavet, Atlanterhavet, Europa, Afrika, Sørishavet og Antarktis til Sørpolen.
Den 4. østlige meridianen danner en storsirkel med den 176. vestlige meridianen.


== Fra pol til pol ==
Fra og med Nordpolen og sørover til Sørpolen går den 4. østlige meridianen gjennom:
Vanda-stasjonen

Vanda-stasjonen var en forskningsbase i Antarktis i Victoria Land i Ross Dependency hvor elven Onyx River munner ut i Wright Valley. De fire opprinnelige bygningene ble bygget somrene 1967–68 og 1968–69 like før fem mann overvintret der fra januar til 19. oktober 1969. Mannskap overvintret også ved stasjonen i 1970 og 1974. Om sommeren hadde Vanda-stasjonen full besetning fram til 1991. Forskningen baserte seg hovedsakelig på meteorologi, hydrologi, seismologi, jordstrømmer og magnetisme. Stasjonen ble styrt av Department of Scientific and Industrial Research (DSIR) og fikk logistisk støtte av den permanente newzealandske forskningsbasen ved Scott-basen på Rossøya.
Vanda-stasjonen var kjent for «The Royal Lake Vanda Swim Club». Besøkende kunne ta en dukkert i det særdeles salte vannet i Lake Vanda da isen rundt smeltet og dannet en «vollgrav», de besøkende fikk et merke fra «Royal Lake Vanda Swim Club». For å få merket måtte en gjøre det helt naken, hele kroppen måtte under og en «vandal» (et medlem ved stasjonen) måtte se at det gikk riktig for seg, uten fotografiske restriksjoner.
I 1995 førte miljøhensyn til at basen ble stengt.
Den høyeste registrerte temperaturen i Antarktis ble gjort ved Vanda-stasjonen 5. januar 1974, da det ble målt pluss 15,0 °C.
I dag står det en automatisk værstasjon der den tidligere Vanda-stasjonen lå, i tillegg til Lake Vanda Hut, en hytte som stundom blir besøkt av 2-8 newzealandske forskere om sommeren.


== Litteratur ==
Vanda Station: History of an Antarctic Outpost av David L. Harrowfield (Christchurch 1999 & 2006, New Zealand Antarctic Society Inc, 52 s.) ISBN 0-473-06467-7
Admiralen Peak

Admiralen Peak, også kjent som Admiration Peak, Pico Puño og Cerro Le Poing, er en fjelltopp, 305 moh., som ligger en kilometer sør-sørvest for Crepin Point på vestsiden av Admiralty Bay på King George Island i den antarktiske øygruppen Sør-Shetlandsøyene. I 1908–10 ga en fransk antarktisekspedisjon under Jean-Baptiste Charcot et fjell i området navnet  «Le Poing». Det er ikke klart hvilken av fire topper i området navnet viser til og navnet ble forkastet. Denne toppen ble navngitt av United Kingdom Antarctic Place-Names Committee (UK-APC) i 1960 etter «Admiralen», det første moderne flytende hvalkokeriet som opererte i Admiralty Bay i januar 1906.


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Smith Peninsula

Smith Peninsula er en isdekt, halvøy 46 km lang og 18 km bred, og som strekker seg østover mellom Keller- og Nantucketfjorden på østkysten av Palmer Land. Halvøya ble fotografert fra luften i desember 1940 av medlemmer av United States Antarctic Service (USAs), og i 1947 av medlemmer av Ronne Antarctic Research Expedition (RARE) under Finn Ronne, som sammen med Falkland Islands Dependencies Survey (FIDS) kartla den fra bakken. Den ble navnsatt  av Rønne etter Walter Smith, førstestyrmann og navigatør  under Ronnes ekspedisjon.
Jiengejehtseme

Jiengejehtseme er den høyeste fjelltoppen i Norra Borgafjällen i Dorotea kommune i Norrland.


== Fotnoter ==


== Referanser ==


== Se også ==
Liste over fjell i Skandinavia
Polarbaks

Polarbaks, isbaks eller bare baks er gammel og stor drivis som  dannes i det polare havområdet I enkelte områder blir isen ført mot lavere breddegrader av vind og strøm. I Arktis er dette særlig vanlig øst for Grønland. Den er vanligvis mer enn ett år gammel.
Slikjekjake

En slikjekjake blir brukt til å glatte klær. Den er blitt brukt til å glatte ut linklede, skjorter og andre kledsplagg. Slikjekjaken er 20 - 25 cm. lang. Den er laget av kjevebenet til storfe eller hest. Benet er kokt i lut og soltørker. Bruken er best kjent fra Hallingdal, men den har trolig vært brukt over hele Norge. Likedan har han vært i bruk i Sverige og Tyskland.
Slikjekjaken har blitt regnet så effektiv at den var i bruk samtidig med strykejerner langt inn i 1900-tallet. 
Etter Ivar Aasen betyr slike glatte, polere, stryke.


== Kilder ==
Harald Kolstad:Gamle redskaper Små antikviteter. N.W.Damm & SØN AS. 2002. ISBN 82-496-0445-8
Snag Rocks

Snag Rocks er en gruppe skjær som ligger midt i sundet French Passage mellom Roca Islands og Myriad Islands i Wilhelm Archipelago i Antarktis. De ble fotografert fra helikoptret til HMS «Protector» i mars 1958 og fikk dette navnet av UK Antarctic Place-Names Committee (UK-APC) fordi de var en fare eller hindring for sjøfarten i området. «Snag»er et engelsk ord for en vanskelighet eller et problem.
Jevgenij Makejev

Jevgenij Vladimirovitsj Makejev (russisk: Евгений Владимирович Макеев; født 24. juli 1989) er en russisk fotballspiller som spiller for den russiske klubben PFC Sochi.


== Landslaget ==
29. mars 2011 fikk han sin første landskamp for Russland mot Qatar.


== Referanser ==


== Eksterne lenker ==
(en) Yevgeny Makeev – kategori av bilder, video eller lyd på Commons 
(en) Jevgenij Makejev – UEFA 
(en) Jevgenij Makejev – Transfermarkt 
(en) Jevgenij Makejev – national-football-teams.com 
(en) Jevgenij Makejev – FootballDatabase.eu 
(en) Jevgenij Makejev – Soccerway 
(en) Jevgenij Makejev – EU-Football.info 
(en) Jevgenij Makejev – FBref 
(es) Jevgenij Makejev – as.com
Hawa (mytologi)

Hawa (fra חַוָּה, ḥawwāh eller cḥawwah) er mandeismens urkvinne, det rake motstykke til den onde Ruha.
Ptahil skapte henne som ledsagerske til Adam pagria, og de er dermed det menneskelige urpar. Dermed tilsvarer de det jødiske og kristne urpar Adam og Eva.


== Se også ==
Adam og Eva


== Litteratur ==
Gerhard J. Bellinger: Knaurs Lexikon der Mythologie. 3100 Stichwörter zu den Mythen aller Völker von den Anfängen bis zur Gegenwart. Droemer Knaur Verlag, München 1989, ISBN 3-426-26376-9.
Mark Lidzbarski: Das Johannesbuch der Mandäer. Töpelmann, Giessen 1905–1915 (Unveränderter Nachdruck: ebenda 1966).
Tibil

Tibil er den jordiske verden i den mandeiske tro. Den forstås dom verdens, det ondes, løgnens og dødens verden.
Tibil ble skapt av Ptahil fra svart vann som han fortyknet. Ruha og hennes sønner, de syv planeter og de tolv dyrekretser, behersker Tibil. Mandeerne tror at  Tibil skal bli tilintetgjort sammen med Ruha ved tidenes ende.


== Litteratur ==
Gerhard J. Bellinger: Knaurs Lexikon der Mythologie. 3100 Stichwörter zu den Mythen aller Völker von den Anfängen bis zur Gegenwart. Droemer Knaur Verlag, München, 1989, ISBN 3-426-26376-9.
Mark Lidzbarski: Ginzā. Der Schatz oder das grosse Buch der Mandäer. Vandenhoeck & Ruprecht u. a., Göttingen 1925 (Quellen der Religionsgeschichte. 13, (Neudruck: ebenda 1978, ISBN 3-525-54123-6).
Engelhardt Ice Ridge

Engelhardt Ice Ridge er en isrygg mellom Whillans Ice Stream og Kamb Ice Stream (tidligere Ice Stream B og C) nær samløpet til Gould Coast og Sup Coast i Marie Byrd Land i Antarktis. Den ble navnsatt av Advisory Committee on Antarctic Names etter Hermann Engelhardt fra Division of Geological and Planetary Sciences ved California Institute of Technology. Han var geofysiker i United States Antarctic Program og boret borehullene i Whillans og Kamb Ice Streams i fire feltsesonger, 1991–96.


== Referanser ==
Krun

Krun, Karun eller Akrun er innen mandeismen en leder i det underjordiske. Han lever i skapelsens laveste dyp.Krun er ogstå den største av de fem mandeiske herrer av det underjordiske. De andre er Shdum, Hagh, Gaf og Zartai-Zartani, ifølge den femte bok av den høyre ginza av mandeernes helligste skrift Den store skatt (Ginza Rba).Han gjengis i en løves skikkelse må skandolatalismanen, som benyttes til å forsegle which de nylig avdødes graver, men i henhold til en muntlig tradisjon nedtegnet av E.S. Drower er hans egentlige fremtoning lik den av en kjempemessig lus. Den epitet som oftest knyttes til ham er ṭura rba ḏ-bisra, «kjøttberget». Han er kjent av de andre karakterene for å være et beist.Astronomer har i 2015 oppkalt en mørk formasjon på planeten Pluto etter ham (den såkalte «Krun Macula»).


== Referanser ==


== Litteratur ==
Drower, E.S. (1937). The Mandaeans of Iraq and Iran. Oxford, UK: Oxford University Press. Besøkt 23. juli 2015.
Morris Peak

Morris Peak er et markant fjell (910 moh.) helt nordvest i Duncan Mountains i Antarktis, ved østsiden av munningen av Livbreen hvor denne møter Rossbarrieren. Det ble navngitt av Advisory Committee on Antarctic Names (US-ACAN) etter kapteinløytnant H.C. Morris i U.S. Navy som var øverstkommanderende på USS «Mills» under Operasjon Deep Freeze i 1963.


== Referanser ==
Robert Steen

Robert Steen (født 8. desember 1961) er en norsk økonom og norsk politiker (Ap).Han var finansbyråd i Oslo fra 2015 til 2019 og er fra høsten 2019 byråd for helse, eldre og innbyggertjenester. Som finansbyråd hadde han bl.a. hovedansvar for fremleggelse av byrådets budsjettforslag og for digitalisering av Oslo kommune. 
Steen er sønn av tidligere Arbeiderparti-leder Reiulf Steen. Robert Steen meldte seg inn i Arbeiderpartiet da faren døde i 2014, men ble ikke partipolitisk aktiv før byrådsleder Raymond Johansens tok ham med i byrådet. Johansen var på den tiden gift med datter av Inés Vargas (Reiulf Steens stedatter). Steen og Johansen ble kjent gjennom familieforbindelsen. Han har sin arbeidserfaring hovedsakelig fra privat næringsliv.


== Biografi ==
Robert Steen har tre brødre og er oppvokst på Bogerud i Oslo. Han er utdannet fra Handelshøyskolen BI med Master of Management- og Master of Business Administration-grader. Han har arbeidet en kort periode som lærer i Oslo på begynnelsen av 1980-årene før han begynte å arbeide som EDB-ansvarlig for Ungdommens Selvbyggerlag. Fra slutten av 1980-årene jobbet han som finansdirektør og visedirektør i selskapet Betonmast. Senere gikk han til TROX Auranor Norge as som hovedsakelig arbeider med luftforedlingsutstyr. I 2000 begynte han i Schibsted og arbeidet med finn.no og fikk senere ansvar for Schibsteds internasjonale etableringer av digitale rubrikkannonser, i Frankrike og Østerrike, Singapore og Brasil og 36 andre land som konserndirektør.


== Referanser ==


== Eksterne lenker ==
Byråd for helse, eldre og innbyggertjenester. Oslo kommune. Besøkt 5. april 2021
Alf Ole Ask: Finansbyråd Robert Steen: Ap må skape nye symboler, formidle et budskap og skape en visuell identitet som er moderne - Aftenposten 27. juni 2019 
Hilde Nagel: Robert Steens ti bud for dataøkonomien - Aganda Magasin 17. oktober 2019
Hilde Lundegaard: Livskrisene har formet meg - A-magasinet 2. februar 2019
Vicky Schaubert: Først da Mats var død forsto foreldrene betydningen av gamingen hans - NRK 27. januar 2019
Krafse

Krafse (opprinnelig grafse) er et redskap som er sammensatt av et bredt blad av jern i svak bue, festet vinkelrett øverst på midten til et solid skaft av tre, brukes i hovedsak til å grave grøft og hull i jord / hardpakket masser.
Brukes også til å grave opp jord, grus og sand med for å utjevne eller flytte slik masse med handmakt. Krafsene blir ofte benyttet i kombinasjon med et trau, et jernbrett med sidehåndtak som en skraper massen inn på (krafsebrett), for deretter å fylle den i en vogn eller en  trillebår, eller for å flytte det på krafsebrettet til en annet sted i nærheten.
Betegnelsen krafse blir på sine steder også benyttet om en liten rive med grove tinder.


== Se også ==
Grev (redskap)
Denis Tsjerysjev

Denis Dmitrijevitsj Tsjerysjev (russisk: Денис Дмитриевич Черышев; født 26. desember 1990) er en russisk fotballspiller som spiller for den italienske klubben Venezia.Hans far er den tidligere fotballspilleren og treneren Dmitrij Tsjerysjev, som nå er assistentrener i den spanske klubben Sevilla FC.


== Landslaget ==
Den 14. november 2012 fikk han sin første landskamp for Russland mot USA.Han ble tatt ut i Russlands tropp til VM i fotball 2018 i Russland.Den 14. juni 2018 scoret han sine to første landslagsmål for Russland mot Saudi-Arabia.Han ble tatt ut i Russlands EM-tropp til EM i fotball 2021.


== Referanser ==


== Eksterne lenker ==
(en) Denis Tsjerysjev – FIFA 
(en) Denis Tsjerysjev – UEFA 
(fr) Denis Tsjerysjev – LÉquipe 
(en) Denis Tsjerysjev – Transfermarkt 
(en) Denis Tsjerysjev – national-football-teams.com 
(en) Denis Tsjerysjev – WorldFootball.net 
(en) Denis Tsjerysjev – Soccerbase.com 
(en) Denis Tsjerysjev – FootballDatabase.eu 
(en) Denis Tsjerysjev – Soccerway 
(en) Denis Tsjerysjev – EU-Football.info